Bejaarde veg om lewe ná 'padwoede-voorval' | Maroela Media
Argieffoto: Crisis Medical
'n 83-jarige man is in 'n ernstige toestand in die hospitaal nadat hy glo die slagoffer van 'n padwoede-voorval was.
Kyle van Reenen, woordvoerder van Crisis Medical, het gesê paramedici is Vrydagaand na 'n ongelukstoneel op Inandaweg in Newlands, KwaZulu-Natal, ontbied. Volgens Van Reenen het twee motors teen mekaar gebots, maar daar was amper geen skade aan die motors nie.
Die insittendes van een van die motors het glo ná die botsing die bejaarde bestuurder van die ander motor aangerand voor hulle van die toneel gevlug het. "Die bejaarde man is gevind waar hy in die pad lê. Hy was erg gedisoriënteer en in 'n ernstige toestand."
Volgens Van Reenen het paramedici hom onmiddellik begin behandel voor hy na 'n nabygeleë hospitaal vervoer is vir verdere mediese sorg. Hy het vermoedelik nek- en rugbeserings opgedoen.
"Die presiese feite rakende die voorval is nie bevestig nie en is onduidelik. Dit sal deur die polisie ondersoek word," het Van Reenen gesê.
Sjoe… Dit is 'n weerlose man… Wie doen so iets? Dit is só hartseer!
Ek kan jou verseker dit is rassehaat.
Ek is op 2 Januarie in Kaapstad raakgery deur 'n motorfietsryer wat deur rooi ligte gejaag het omdat hy vir 'n motoris kwaad was.
Sulke voorvalle is só onnodig! Gun almal die son wat op hulle skyn, veral ons bejaardes. Ek hoop die Oom herstel gou en dat die skuldiges aan die pen sal ry. Sterkte!
My hart voel stukkend vir die bejaarde, om so behandel te word. Ons ou mensies moet ons versorg, geduldig wees en op die hande dra. Hoop regtig hy herstel goed en dat die skok nie te erg vir hom is nie. Ek het die stukkie eendag op n winkel se toonbank gesien. Die seën van n bejaarde Geseënd is jy, as jy verstaan dat my hande bewe Geseënd is jy, as jy daaraan dink dat my ore nie meer goed hoor nie en dat ek nie alles verstaan nie Geseënd is jy, as jy weet dat my oë nie meer… Lees meer »